
ДОГОВОР 
ЗА ВЪЗЛАГАНЕ НА ОБЩЕСТВЕНА ПОРЪЧКА ЗА ДОСТАВКА

№ СН-04-15
гр. Бургас, 01.12.2017 г.


Днес, 01.12.2017 г., в гр. Бургас, ул.”Цар Иван Шишман” №8, ет.2, между: 
1. „ЮГОИЗТОЧНО ДЪРЖАВНО ПРЕДПРИЯТИЕ” ДП - СЛИВЕН, ЕИК: 201617654, ТП „ДЪРЖАВНО ГОРСКО СТОПАНСТВО – БУРГАС”, ЕИК: 2016176540031, със седалище и адрес на управление: гр. Бургас, ул.”Цар Иван Шишман” № 8, ет. 2, представлявано от заличен съгласно чл. 2 от ЗЗЛД - директор, съгласно делегираните ми права, с нотариално заверено пълномощно,  Рег. № 555/03.04.2017. г. на нотариус заличен съгласно чл. 2 от ЗЗЛД от заличен съгласно чл. 2 от ЗЗЛД, в качеството му на директор на „ЮГОИЗТОЧНО ДЪРЖАВНО ПРЕДПРИЯТИЕ” ДП – Сливен и заличен съгласно чл. 2 от ЗЗЛД - гл. счетоводител, наричано за краткост ВЪЗЛОЖИТЕЛ, от една страна, 
И
1. „ПРИМЕКС“ ЕООД., ЕИК: 127033207, със седалище и адрес на управление: гр. Каспичан, ул. „Ропотамо” № 7, представлявано от заличен съгласно чл. 2 от ЗЗЛД, в качеството му на управител, наричано за краткост ИЗПЪЛНИТЕЛ, от друга страна,
на основание чл. 112-120 от Закона за обществените поръчки и чл. 68-73 от ППЗОП,  във връзка с  Решение № РД 01-44/13.11.2017 г. на Директора на ТП „ДГС - Бургас”, за класиране на участниците и определяне на изпълнител в откритата процедура за възлагане на обществена поръчка, с предмет: „Доставка, демонтаж, монтаж и баланс на 36 броя гуми за автомобилите, собственост на ТП  „ДГС - Бургас”, съгласно техническа спецификация“, се сключи този договор за следното:

I. ПРЕДМЕТ НА ДОГОВОРА
Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва срещу заплащане:
1. Доставка на нови гуми (зимни и летни), в зависимост от нуждите на ВЪЗЛОЖИТЕЛЯ;
1. Смяна на гуми (нови или собственост на ВЪЗЛОЖИТЕЛЯ) - демонтаж, монтаж и баланс – извършва се при подготовка на служебните МПС за използване през пролетно - летния и есенно - зимния период и при необходимост.
1. Ремонт на гуми;
(2) Индивидуализиращи данни за необходимите гуми са посочени в Техническата спецификация, неразделна част от настоящия договор. 
(3) ИЗПЪЛНИТЕЛЯТ се задължава да извършва дейностите по ал. 1 от договора при предоставянето на МПС в сервизния пункт на Изпълнителя, находящ се на територията на община Бургас.
(4) ВЪЗЛОЖИТЕЛЯТ няма задължение за цялостно усвояване на посочените видове и количества доставки и услуги, както и може да заявява допълнителни такива в рамките на общата прогнозна стойност по сключения договор.
 (5) В случай, че ВЪЗЛОЖИТЕЛЯТ придобие нови МПС през срока на действие на настоящия договор, ИЗПЪЛНИТЕЛЯТ се задължава да извършва доставка на гуми, демонтаж, монтаж и баланс и за  новопридобитите МПС, при условията и цените на настоящия договор.
(6) ВЪЗЛОЖИТЕЛЯТ  може да заявява различни количества от отделен вид артикул като ги заплаща съобразно единичната цена за съответния артикул, посочена в ценовото  предложение на ИЗПЪЛНИТЕЛЯ.

ІІ. СРОК ЗА ИЗПЪЛНЕНИЕ
Чл. 2. Срокът на договора е 12 (дванадесет) месеца, считано от датата на сключването му.
Чл. 3 (1) Изпълнителят ще извършва доставка, демонтаж/монтаж, ремонт и баланс на гумите в рамките на 3 (три) работни дни, след заявка от ВЪЗЛОЖИТЕЛЯ, съгласно Предложение за изпълнение на поръчката.
(2) ВЪЗЛОЖИТЕЛЯТ има право да контролира извършваните от ИЗПЪЛНИТЕЛЯ дейности по доставка, монтаж/демонтаж, ремонт и баланс на гумите. ИЗПЪЛНИТЕЛЯТ се задължава да осигури достъп на ВЪЗЛОЖИТЕЛЯ до всички свои сервизни пунктове с цел осъществяване контрол на качеството на дейностите.
	
ІІІ. ГАРАНЦИЯ ЗА ИЗПЪЛНЕНИЕ
Чл. 4. Гаранцията за изпълнение на договора е в размер на 5% (пет процента) от стойността на настоящия договор, а именно 194,58 (сто деветдест и четири лева и петдесет и осем стотинки) лева без ДДС.
Чл. 5. (1) При сключването на договора ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение. В случай на представяне на банкова гаранция, тя следва да е за срок, надвишаващ срока по чл. 2 с не по-малко от 30 дни, която се освобождава в срок до 14 (четиринадесет) дни след прекратяване действието на договора.
(2) В случаите на забавено изпълнение, Изпълнителят удължава валидността на гаранцията съобразно удълженото времетраене на изпълнението.
Чл. 6. Възложителят задържа гаранцията, ако в процеса на изпълнение на договора възникне спор между страните, отнесен за решаване от компетентния съд.
Чл. 7. Възложителят освобождава гаранцията за изпълнение, след изтичане срока на договора или след неговото прекратяване.
Чл. 8. (1) Гаранцията се освобождава до 30 (тридесет) календарни дни след точно изпълнение на задълженията по договора от страна на ИЗПЪЛНИТЕЛЯ. 
(2) ВЪЗЛОЖИТЕЛЯТ освобождава гаранцията за изпълнение без да дължи лихви в срок до 30 /тридесет/ календарни дни при изпълнение на всички задължения по договора. 
(3) ВЪЗЛОЖИТЕЛЯТ задържа гаранцията за изпълнение при неизпълнение на задължения по договора от страна на ИЗПЪЛНИТЕЛЯ. ВЪЗЛОЖИТЕЛЯТ има право да задържи и да се удовлетвори от гаранцията за изпълнение на договора със сума, равна на дължимата от страна на ИЗПЪЛНИТЕЛЯ неустойка, съгласно разпоредбите на настоящия договор, когато ИЗПЪЛНИТЕЛЯТ не изпълни някое от задълженията си по договора. В случай, че гаранцията за изпълнение на договора се окаже недостатъчна да удовлетвори вземанията на ВЪЗЛОЖИТЕЛЯ, същият може да прави удръжки от дължими плащания на ИЗПЪЛНИТЕЛЯ.

IV. ПРАВА И ЗАДЪЛЖЕНИЯ НА СТРАНИТЕ
Чл. 9. ВЪЗЛОЖИТЕЛЯТ има следните права и задължения:
(1)  да заявява предварително необходимите гуми при условията на договора;
(2) да представя моторните превозни средства за демонтаж/монтаж, ремонт и баланс на гумите в сервизния пункт на Изпълнителя;
(3)  да заплаща определената цена по размер, начин и срок, уговорени между страните в чл. 12.
Чл. 10. ИЗПЪЛНИТЕЛЯТ има следните права и задължения:
(1) да изпълни доставките и услугите качествено, в съответствие с договорените изисквания и да ги предава на ВЪЗЛОЖИТЕЛЯ в срок;
(2) да отстрани за своя сметка допуснатите грешки и направени пропуски, констатирани от ВЪЗЛОЖИТЕЛЯ;
(3) да предоставя на ВЪЗЛОЖИТЕЛЯ информация за хода на работата по изпълнение на доставката/услугата, както и да му осигурява възможност за осъществяване на контрол по изпълнението относно качество и др. във всеки момент от изпълнението на договора, без това да пречи на изпълнението;
(4)  да доставя гуми, които да са нови и неупотребявани, да отговарят за съответната марка МПС и да са произведени през 2016 г. год. със съответната щампа (DOT), доказваща годината на производство.
(5) да гарантира качеството на извършените от него услуги по демонтаж/монтаж, ремонт и баланс на гумите. 
(6) да представя на ВЪЗЛОЖИТЕЛЯ сертификат за произход и качество и гаранционна карта за доставените гуми, с описани марка и размери на гумите.
(8) ИЗПЪЛНИТЕЛЯТ е длъжен в срока на гаранцията да подмени и монтира за своя сметка всяка гума, която е показала дефекти, пречещи на нормалната експлоатация на същите в срок до 5 работни дни. Всички дефекти и скрити недостатъци се отстраняват от и за сметка на ИЗПЪЛНИТЕЛЯ.
(9) да представи валидна гаранция за изпълнение при сключване на договора в размер на 5% (пет процента) от стойността на договора.
(10)  да получи уговореното възнаграждение по реда и условията на чл. 12-14.
(11) да спазва стриктно условията за експлоатация на производителя при монтажа на гумите на съответното МПС;
(12) да приема с предимство моторните превозни средства, собственост на ВЪЗЛОЖИТЕЛЯТ за демонтаж/монтаж, ремонт и баланс на гумите в сервизния си пункт на територията на община Бургас.
(13) ИЗПЪЛНИТЕЛЯ е длъжен да сключи договор за подизпълнение, когато е обявил в офертата си ползването на подизпълнител.

V. Заявка. ПРИЕМАНЕ НА ИЗПЪЛНЕНИЕТО
Чл. 11 (1) възложителят ще заявява периодично по електронна поща  или по телефона, възникнала потребност от нови автомобилни гуми.
(2) Приемането на изпълнението на извършените дейности, предмет на настоящия договор, се извършва с приемо – предавателен протокол на доставени гуми и издадена подробна фактура - оригинал за доставката, демонтажа, монтажа и извършения баланс, съдържащ:
1. вида на извършените дейности;
1. броя и вида на гумите;
1. вид, марка и регистрационен номер на автомобила;
1. вид на ремонта;
1. престой на автомобила в часове;
(3) Протоколът по предходната алинея се подписва от ВЪЗЛОЖИТЕЛЯ  /негов представител/ и ИЗПЪЛНИТЕЛЯ /негов представител/;
	
VI. ЦЕНИ И ПЛАЩАНИЯ
Чл. 12. (1) Плащанията по настоящия договор ще се извършват по банков път по посочена банкова сметка на ИЗПЪЛНИТЕЛЯ.
(2) Цената на 1 брой гума (лятна или зимна) е съгласно ценовата оферта на Изпълнителя, която е неразделна част от настоящия договор, като в единичната цена за доставка на 1 брой гума (лятна или зимна) са включени всички разходи по доставката и съответно демонтаж, баланс и монтаж. 
(3) Общата стойност на договора за изпълнение на горепосочените доставки и услуги е в размер на: 3891,60 лева (три хиляди осемстотин деветдесет и една хиляди и шестдесет стотинки) без ДДС, съгласно дадената от Изпълнителя оферта, неразделна част от настоящия договор. 
(4) Доставките и услугите ще се възлагат по заявка от ВЪЗЛОЖИТЕЛЯ според нуждите му в момента на заявката до определения максимален финансов ресурс.
(5) ВЪЗЛОЖИТЕЛЯТ не се обвързва с пълно усвояване на финансовия ресурс.
(6) Предлаганата цена за демонтаж, монтаж, ремонт и баланс на 1 брой гума е съгласно ценовата оферта на Изпълнителя.
(7). ВЪЗЛОЖИТЕЛЯТ заплаща цената след извършване на услугата/доставката, по банков път, в лева в 15 (петнадесет) дневен срок след представяне от ИЗПЪЛНИТЕЛЯ на ВЪЗЛОЖИТЕЛЯ на редовно оформени документи за плащане: фактура - оригинал и двустранно подписан приемо–предавателен протокол.
Чл. 13.  В случаи, че се наложи  възлагане на други сходни видове и количества доставки или услуги по сключения договор, условията на офертата на ИЗПЪЛНИТЕЛЯ и ценообразуването на извършваните дейности и доставки се запазват същите и за тях.
Чл. 14 Плащанията се извършват по следната банкова сметка на ИЗПЪЛНИТЕЛЯ:
Банка: Райфайзенбанк
Банкова сметка: IBAN: BG89RZBB91551064717612
Банков код: BIC: RZBBBGSF

VІІ. ОТГОВОРНОСТ ПРИ НЕИЗПЪЛНЕНИЕ
Чл. 15. При забавено изпълнение на доставките или услугите, предмет на настоящия договор по вина на ИЗПЪЛНИТЕЛЯ, той дължи на ВЪЗЛОЖИТЕЛЯ неустойка в размер на 0.5 % от договореното възнаграждение за съответната доставка или услуга с ДДС за всеки просрочен ден, но не повече от 20 % от стойността на съответната доставка или услуга с ДДС .
Чл. 16. При неизпълнение на клауза по договора извън случаите на чл. 15, Изпълнителят дължи на Възложителя неустойка в размер на 10% от стойността на настоящия договор.
Чл. 17. (1) Страните се договарят, че уговорените в чл. 15 и чл. 16 неустойки ще се задържат от гаранцията за изпълнение. В случай, че сумата по гаранцията за изпълнение е недостатъчна за да покрие размера на дължимите неустойки, ИЗПЪЛНИТЕЛЯТ заплаща разликата в 5 (пет) дневен срок, считано от уведомяването му за дължимостта на същите. 
(2) Изплащането на неустойки и обезщетения по този договор не лишава изправната страна по договора от право да търси обезщетение за вреди и пропуснати ползи по общия ред.
Чл. 18. Ако ИЗПЪЛНИТЕЛЯТ прекрати по свое желание изпълнението на договора преди изтичане на срока му на действие, то той дължи на ВЪЗЛОЖИТЕЛЯ неустойка в размер на 30 % (тридесет процента) от общата стойност на договора. 
Чл. 19. При доставка на гумите с различни технически характеристики от тези, описани в Техническа спецификация, неразделна част от настоящия договор, освен задължението за доставка на материали съгласно условията на настоящия договор ИЗПЪЛНИТЕЛЯТ дължи и неустойка в размер на 2% /две на сто/ от общата цена с ДДС на заявената доставка за всеки ден просрочие до извършването на доставката съгласно условията на договора, но не повече от 10 % (десет процента) от общата стойност на съответната доставка.
чл. 20. Рекламации относно техническите характеристики, качеството и скрити дефекти се правят в 3 /три/ дневен срок от откриването им.
Чл. 21. (1) ВЪЗЛОЖИТЕЛЯТ има право да откаже да приеме съответната доставка, ако открие съществени недостатъци.
(2) Недостатъците се отстраняват от ИЗПЪЛНИТЕЛЯ за негова сметка, като той дължи неустойка за забавата поради отстраняването на недостатъците.

VІІІ. ПРЕКРАТЯВАНЕ НА ДОГОВОРА
Чл. 22. Договорът се прекратява:
	1. с изпълнението му;
	2. по взаимно съгласие между страните, изразено в писмена форма;
	3. с развалянето му по реда на чл. 87 от Закона за задълженията и договорите.
4. с изчерпване на финансовия ресурс по сключения договор.
Чл. 23. (1) Възложителят може да прекрати договора едностранно, с писмено уведомление до Изпълнителя, без предизвестие, ако в хода на изпълнението стане явно, че Изпълнителят няма да извърши доставките и услугите, предмет на договора, с нужното качество и в дадения срок. В този случай на заплащане подлежат само тези работи, които са извършени качествено и могат да бъдат полезни на Възложителя.
(2) При прекратяване на договора от страна на Възложителя в случаите по ал.(1) Изпълнителят дължи неустойка в размера по чл. 16 от настоящия договор.
Чл. 24. (1) Възложителят може да прекрати договора с едностранно писмено уведомяване до Изпълнителя, ако в резултат на обстоятелства, възникнали след сключването му, не е в състояние да изпълни своите задължения. В тези случаи той заплаща на Изпълнителя фактически извършената работа, без да дължи неустойки и обезщетения за вреди.
Чл. 25. (1) Възложителят може да прекрати договора с едностранно писмено уведомяване до Изпълнителя, без предизвестие, в следните случаи:
1. при забавено изпълнение на задълженията по настоящия договор от страна на Изпълнителя с повече от 10 дни.
1. при неизпълнение на задължението по чл. 9.(8)
(2) При прекратяване на договора от страна на Възложителя в случаите по ал.(1) Изпълнителят дължи неустойка в размера по чл. 16 от настоящия договор.

ІХ. НЕПРЕОДОЛИМА СИЛА.

Чл. 26. (1) Страните се освобождават от отговорност за неизпълнение на задълженията си, когато невъзможността за изпълнение на договора се дължи на непреодолима сила, продължила повече от 20 /двадесет/ дни. Никоя от страните не може да се позовава на непреодолима сила, ако е била в забава и не е информирала другата страна за възникването й.
(2) Страната, засегната от непреодолима сила, е длъжна да предприеме всички необходими мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.
(3) Докато трае непреодолимата сила, изпълнението на задължението се спира.
(4) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.
(5) Липсата на парични средства не представлява непреодолима сила.
(6) В случай на непреодолима сила, ВЪЗЛОЖИТЕЛЯТ ще заплати на ИЗПЪЛНИТЕЛЯ само стойността на извършените и приети към момента на установяване на преодолимата сила доставки. 

ІХ. ДОПЪЛНИТЕЛНИ РАЗПОРЕДБИ
Чл. 27. Настоящият договор влиза в сила от датата на подписването му от страните.
Чл. 28. Неразделна част от настоящия договор са:
Техническата спецификация;
Техническо предложение за изпълнение на поръчката на Изпълнителя;
Ценова оферта на Изпълнителя; 
Образец на Приемо-предавателен протокол; 
Гаранция за изпълнение
Удостоверение, издадено от органите на Изпълнителна агенция „Главна инспекция по труда“.
Свидетелство за съдимост.
Декларация от управителя на дружеството за липсата на обстоятелствата по чл. 54, ал. 1, т.1-5 и т. 7 от ЗОП.
Удостоверение от НАП, за липса на задължения към държавата и към община.
Чл. 29. Всички спорни въпроси във връзка със сключването, изпълнението и прекратяването на този договор са подсъдни на съответния по степен съд.
Чл. 31. За всички неуредени в настоящия договор въпроси се прилагат разпоредбите на Закона за задълженията и договорите, Търговския закон и Закона за обществените поръчки.
Чл. 32. Промени и допълнения на настоящия договор се извършват само при спазване разпоредбите на Закона за обществените поръчки.
Чл. 33. Нищожността на никоя клауза от настоящия договор, която бъде обявена за противоречаща на приложимия закон, няма да направи невалидна никоя друга негова клауза или договора като цяло.
Чл. 34. Всяка от страните по този договор се задължава да не разпространява информация за другата страна, станала известна при или по повод изпълнението на този договор.
Чл. 35. Промяна в адреса или банковата сметка на ИЗПЪЛНИТЕЛЯ се извършва по силата на уведомително писмо от ИЗПЪЛНИТЕЛЯ до ВЪЗЛОЖИТЕЛЯ.
Чл. 36. Адресите за кореспонденция между страните по настоящия договор са както следва:

1. За Възложителя: 
гр. Бургас, ул. „Цар Иван Шишман“ № 8, ет. 2

(2) За Изпълнителя: 
гр. Шумен, ул. „Цветан Зангов“ № 1
	 
Договорът се състави и подписа в 2 еднообразни екземпляра, от които - един за ИЗПЪЛНИТЕЛЯ и един за ВЪЗЛОЖИТЕЛЯ.


ВЪЗЛОЖИТЕЛ:                                                    ИЗПЪЛНИТЕЛ:
				

ЗА ВЪЗЛОЖИТЕЛЯ:                                            ЗА ИЗПЪЛНИТЕЛЯ:


заличен съгласно чл. 2 от ЗЗЛД                        	заличен съгласно чл. 2 от ЗЗЛД
заличен съгласно чл. 2 от ЗЗЛД			заличен съгласно чл. 2 от ЗЗЛД
Директор ТП „ДГС – Бургас”		чрез пълномощника си заличен съгласно 							чл. 2 от ЗЗЛД									
									
заличен съгласно чл. 2 от ЗЗЛД                 
Гл. счетоводител ТП „ДГС – Бургас”                          


Съгласувал:. заличен съгласно чл. 2 от ЗЗЛД 
	          заличен съгласно чл. 2 от ЗЗЛД

